open-index/open-wikipedia-markdown huggingface dataset:
Maltas flagg

**Maltas flagg** er todelt, hvitt og rødt. I øvre venstre hjørne er Georgskorset med rødt omriss. Flagget er et heraldisk flagg da fargene hvitt og rødt er Maltas våpenskjold. Fargene og våpenet går langt tilbake i tid, riktig hvor langt er ikke endelig dokumentert. Det er likevel vanlig å føre fargene tilbake til normannergreven Roger av Normandie som skal ha ført skjold delt i hvitt og rødt da han erobret Malta i 1090. Fargene rødt og hvitt er også nært knyttet til Malta gjennom Johanitterordenens historie. 

Georgskorset er en britisk utmerkelse. Hele Maltas befolkning ble i april 1942 gitt denne æresbevisningen for deres eksepsjonelle mot under annen verdenskrig. Maltas flagg er unikt ved at det er det eneste nasjonalflagget som har en dekorasjon fra et annet land (i dette tilfellet, Storbritannia).

Georgskorset ble satt i flagget fra 1943. Opprinnelig var det satt mot blå bakgrunn i både våpen og flagg. Dette ble endret da Malta fikk sin selvstendighet 21. september 1964 og ordenstegnet har siden da stått direkte mot flaggduken bare avgrenset av en smal rød stripe. 

Malta fører et handelsflagg som er helt forskjellig fra nasjonalflagget. Handelsflagget består av et rødt felt, helt omgitt av hvite kanter, og på dette et hvitt malteserkors. Orlogsgjøsen kombinerer elementer fra nasjonalflagget og handelsflagget. Den består av Georgskorset i midten av et hvitt felt innrammet av rødt og har fire malteserkors i hvert av hjørnene.

## Presidentflagg
Maltas president førte de første årene landet var republikk ikke noe eget flagg. Dette ble endret i 1988 da et presidentflagg ble laget ved å legge riksvåpenet i midten av en blå flaggduk der fire små malteserkors var satt i hvert av hjørnene. Flagget ble innført  13. desember 1988. 

## Kongelige flagg
Dronningens personlige flagg for Malta ble innført 31. oktober 1967 i forkant av Elizabeth IIs besøk i landet i november samme år. Det besto av nasjonalflagget med dronning Elisabeth IIs monogram i midten. Flagget gikk ut av bruk da Malta ble republikk 12. desember 1974. 

I tiden fra selvstendigheten i 1964 til innføringen av republikk ti år senere fungerte en generalguvernør som kronens representant i Malta. Denne førte et flagg etter samme modell som andre generalguvernører i land der den britiske monark er statsoverhode, det vil si et blått flagg med en britisk løve over en kongelig krone og landets navn påskrevet et bånd nederst. 

## Litteratur
Adrian Strickland: *A Look at Malta Insignia*, 1992

## Eksterne lenker
* Flags, Symbols and Their Use , Department of Information
Strømavtaker

En **strømavtaker** er en innretning på elektrisk jernbane/forstadsbane/sporvognsmateriell som sørger for elektrisk kontakt mellom den bevegelige enheten og en strømførende ledning eller skinne. Normalt er strømavtakeren plassert på taket til enheten og strømmen hentes fra en oppspent kontaktledning. Ved hjelp av fjærer eller trykkluft presses strømavtakeren med passende trykk opp mot kontaktledningen. Tidligere ble strømavtakere mot kontaktledning oftest utført som pantografer, mens de nå gjerne utformes som enbens strømavtakere. Dersom strømmen tas fra en strømskinne, utformes strømavtakeren helt annerledes enn for kontaktledning. T-banen i Oslo anvender strømskinne, mens de fleste elektrifiserte jernbaner verden over anvender kontaktledning opphengt over sporet.

## Eksterne lenker
*
Kontaktledning

En **kontaktledning** er en elektrisk strømførende ledning som er spent over sporet til en jernbane-, forstadsbane- eller sporvogns-trasé for å tilføre elektrisk energi til rullende materiell. Hele systemet med master, isolatorer, utliggere etc., samt selve kontaktledningen med eventuell bæretråd, kalles et *kontaktledningssystem* (KL-system). Tråden forlegges i et «sikk-sakk»-mønster. Dette for å få en jevn slitasje av strømavtakeren på togmateriellet som skal kjøre på linja, for å opprettholde gode dynamiske egenskaper samt mulighet for lengre avstander mellom mastene der banen går i kurver. På eldre anlegg er utslaget normalt om lag 40 cm til hver side fra sporets midtlinje. Ved nybygging benyttes et utslag på 30 cm.

Der kontaktledningene går gjennom tunneler, er høyden over skinnene ved eldre anlegg redusert, noen steder er den helt nede i 4,85 meter, mot den normale høyden på 5,60 meter. Slike høydeendringer er lite gunstig ved høy hastighet. I dag bygges derfor nyanlegg for høyhastighetstog slik at kontaktledningene har samme høyde i tuneller som på åpne strekninger.

**Luftledning** er et annet navn på den ledningen som henger over skinnegangen ved elektrifiserte jernbanestrekninger. Lokomotivet eller motorvognen som trafikkerer strekningen tar opp strømmen gjennom en pantograf på taket. Systemet blir også brukt til sporvogn. Tidligere hadde alle de fire vestlige T-banelinjene i Oslo luftledning, men samtlige av dem er nå ombygget til strømskinnedrift.

## Norske kontaktledningsanlegg
Det er hovedsakelig kontaktledningsanleggene Tabell 54, System 35, System 20 og System 25 som brukes på jernbanen i Norge i dag. Disse anleggene er designet for forskjellige hastigheter.

## Se også
* Kontaktledningsmontør

## Referanser
Linda McCartney

**Linda Louise McCartney**, **Lady McCartney**, (født **Eastman** 24. september 1941 i Scarsdale i Westchester County i New York, død 17. april 1998 i Tucson i Arizona) var en amerikansk fotograf og musiker.

Linda begynte sin karriere som fotograf på 1960-tallet, i *Town & Country*, et månedlig magasin hvor hun fikk i oppdrag å fotografere musikere og skuespillere. Hun fotograferte rockeartister og tok bilder til  dobbeltalbumet ''The Beatles''. Hun fotograferte også for musikkmagasinet *[[Rolling Stone]]*. Hun var den første kvinne til å ha et fotografi på magasinets forside. Hennes fotografier ble vist i gallerier og museer som for eksempel Victoria and Albert Museum, og ble samlet i forskjellige bøker. 

12. mars 1969 giftet hun seg med The Beatles-medlemmet Paul McCartney. Etter bruddet i The Beatles ble hun fast medlem av ektemannens nye band, Wings, og det til tross for at hun ikke hadde noen erfaring som musiker. Vanligvis koret hun og spilte keyboard.

Hun hadde et barn fra sitt tidligere ekteskap med Joseph Melville See Jr., Heather. Sammen med Paul fikk hun tre barn til. Det mest kjente av disse er motedesigneren Stella McCartney, født 13. september 1971. De to andre var Mary Anna McCartney, født 28. august 1969 og James Louis McCartney, født 12. september 1977.

Linda McCartney var en aktiv dyrebeskyttelsesaktivist og skrev mange kokebøker med oppskrifter på vegetar-mat. Hun stiftet også "The vegetarian Linda McCartney Foods company" sammen med ektemannen. I 1995 ble hun diagnostisert med brystkreft, og hun døde av sykdommen tre år senere, 56 år gammel.

## Diskografi

**Album sammen med Paul McCartney & Wings**
* 1971 – *[[Wild Life]]*
* 1973 – *[[Red Rose Speedway]]*
* 1973 – *[[Band on the Run]]*
* 1975 – *[[Venus and Mars]]*
* 1976 – *[[Wings at the Speed of Sound]]*
* 1976 – *[[Wings over America]]* (livealbum)
* 1978 – *[[London Town]]*
* 1979 – *[[Back to the Egg]]*
* 2001 – **' (samlealbum)

**Album sammen med Denny Laine**
* [[1977]] – ''Holly Days''
* [[1980]] – ''Japanese Tears

**Soloalbum**
* [[1972]]: ''[[Ram (album)|Ram]]'' (med Paul McCartney)
* [[1998]]: ''Wide Prairie''

**Solosingler**
* [[1998]]: «Wide Prairie»
* [[1999]]: «The Light Comes from Within»

**Annet*'

Linda synger også bakgrunnssang på [[The Beatles|Beatles]]-låten «[[Let It Be (sang)|Let It Be]]».

Se også *The Beatles’ diskografi''

## Litteratur
* Linda McCartney & Peter Cox: "Lindas kokebok. Hurtige og smakfulle vegetariske retter fra Lindas eget kjøkken". Norsk Bokforlag. Oslo 1997. ISBN 82-7007-180-3. (Engelsk utgave: "Linda McCartney's Home Cooking", 1989.)
* Linda McCartney: "Linda McCartney's Home Cooking: Quick, Easy, And Economical Vegetarian Dishes for Today". (Arcade, 1990) 
* Linda McCartney: "Linda's Kitchen: Simple And Inspiring Recipes For Meatless Meals". (Arcade, 1995) 
* Linda McCartney (med Paul McCartney, Mary McCartney, og Stella McCartney): "Linda McCartney's Family Kitchen: Over 90 Plant-Based Recipes to Save the Planet and Nourish the Soul." (Voracious/Little, Brown, and Co., 2021) 

## Referanser


## Eksterne lenker
* 
* 
* 
*
Asylet (Oslo)

**Asylet** er det populære navnet på en bygning på Grønland i Oslo med adresse Grønland 28. Bygningen er også blitt kalt «Kommunalgården».

«Asylet» ble bygget som kjøpmannsgård omkring 1730 (tilbygg 1798), i laftet tømmer og bindingsverk og pusset fasade. Huset var barneasyl 1839–65 og sykehus 1868–1903. I perioden 1903&ndash;1965 huset bygningen et aldershjem. Det har også fungert som tinghus og banklokaler (Akers Sparebank 1844 og Spareskillingsbanken 1851).

Bygningen ble fredet i 1967 og har vært bydelshus siden 1982. Det drives kafé og restaurant med utleielokaler og uteservering i bygningen, samtidig som den også huser diverse kontorer og verksteder.

## Kilder
*  Byantikvarens Gule liste  Besøkt 2. oktober 2009
*

## Eksterne lenker
*
Tiendebytte

**Tiendebytte** er et marked som vokste fram på Helgeland, og som satte sterke spor etter seg i Mosjøen og på Hemnesberget. 

I dag eksisterer det kun i Mosjøen, der det arrangeres hvert år i september. Tradisjonen med et slik marked skriver seg tilbake til da kirka innførte tiende i 1120. Tiendebyttet ble holdt ved mikkelsmesse den 29. september og utviklet seg gradvis til et marked der det ble byttet varer og handlet nødvendige ting før vinteren. Deltakerne kom både fra kysten og innlandet samt fra en del grensebygder i Sverige.

## Historie
Det finnes dokumentasjon på at Tiendebytte ble arrangert tilbake på 1700-tallet. Tiendebyttet i Vefsn ble opprinnelig ikke arrangert i Mosjøen, men på Halsøya. Tiendebua, hvor folk betalte inn skatter, var plassert på Halsøya og det var også der all handel foregikk. I forbindelse med dette ble det ofte arrangert møter mellom godseiere og leilendinger, samt at det kunne bli arrangert ulike politiske møter i forbindelse med disse dagene.

Utover 1800-tallet begynte det også å bli arrangert underholdningsinnslag i forbindelse med disse dagene. I 1875 ble det rapportert om mellom 2000 og 3000 besøkende på Tiendebyttet. Mosjøen hadde på den tiden om lag 700 innbyggere.[Stemmer ikke overens med innbyggertallet i 1875 som framkommer her.]

I mellomkrigstiden var lokalavisene svært kritisk til arrangementet, som de hevdet hadde utspilt sin rolle. Dette skyldes antakelig alt brennevinssalget og kaffebuene.

På 2000-tallet har Tiendebyttet blitt mer profesjonalisert og er blitt utvidet til et kombinert handels- og kulturarrangement.

## Referanser


## Kilder
* Helgeland Arbeiderblad, 22. september 2006.

## Eksterne lenker
* Tiendebytte, offisielle sider
Last Train

**Last Train** er en pub i Universitetsgata i Oslo. Stedet er et av de få gjenlevende fra 1980-tallets utelivseksplosjon. Den fikk i 2020 Oslo bys kunstnerpris «for sin uvurderlige betydning for Oslos musikkliv og sitt konstante og uforanderlige nærvær i Oslo sentrum siden 1984».

Last Train ble åpnet i 1984, og etablerte seg snart som et møtested for folk innenfor rockemiljøet. 80-tallets temapreg, med togseter, ble etterhvert droppet til fordel for en mer anonym pub-stil. Særpreget ble ivaretatt av konsertplakater og rock-relaterte fotografier på veggene.

Musikkvalget, med utpreget vekt på det 60-tallsinspirerte, ble likevel et av stedets største aktiva. Puben ble stamsted for Oslos psychedelia-miljø.

Fra 1990 har det lille lokalet også vært brukt til konserter. Ved siden av lokale band som *[[Astroburger]]* og *[[Dog Age]]*, kan nevnes navn som *TV Personalities*, *[[Turboneger]]*, *[[Soundtrack of Our Lives]]*, *[[Gluecifer]]*, *[[Hellacopters]]*, *[[BigBang]]*, *[[The Hives]]*, *[[We]]* og *[[Madrugada]]*. Last Train feiret både 10- og 20-årsjubileene med å utgi samleplater med band og artister med tilknytning til stedet.

## Referanser


## Eksterne lenker
* Aftenposten – Oslopuls.no – Last Train «Last Train er en mørk rockepub, med en liten scene i hjørnet hvor det spilles konserter innimellom. Her har det skjedd lite de siste 10 årene, interiøret er likt og klientellet er fortsatt trofast.»
* Kjendisenes Oslo De går ikke hvor som helst for å ta seg en øl. «Danny Young (t.v.) og Arne Skagen, alias Captain Poon fra Gluecifer, trives best på rockebaren Last Train.»
* Aftenposten – Oslopuls.no – Rocka Last Train  «Cables startet rockeåret 2006 med å spille for et utsolgt Last Train.»
* Dagbladet – Uteliv – Jaqueline konsert «Guttene er nå ute på en stor norgesturné og søndag 24.09 gjester de altså Last Train, Oslo. Ta turen og få med deg en tornado av hardrock!»
* Siste toget hjem
Tornerosefeltet

**Tornerosefeltet** er et naturgassfelt på det området av norsk kontinentalsokkel som kalles Norskehavet. 

Tornerosefeltet ligger ca. 60 km øst for Snøhvitfeltet og cirka 100 km nordvest for Hammerfest. Statoil har funnet gass på feltet (2006), men foreløpig er det usikkert om funnet er stort nok til at prosessanlegget på Melkøya blir utvidet. Tidligere (1987) har også Total påvist gass i Tornerosefeltet.
Distriktsmusiker

**Distriktsmusiker** er en yrkesbetegnelse på en musiker som har sitt hovedarbeide i en kommune eller region.Arbeidsoppgavene er ofte tredelt mellom utøving, instruksjon og egenøving. 

Den utøvende delen benyttes i hovedsak til samarbeidsprosjekter med andre distriktsmusikere, fritidsmusikklivet, skolekonsertproduksjoner eller tiltak som distriktsmusikerne selv setter i gang. Den instruerende delen består ofte i å dirigere kor og orkester samt i å lære opp amatørmusikere slik at det lokale musikklivet blir styrket. Egenøving anses å være viktig for å holde kunnskap og ferdigheter ved like. 

Distriktsmusikere har gjerne høgskoleutdanning i musikk og ofte pedagogisk tilleggsutdanning. I mange tilfeller er distriktsmusikerstillinger finansiert av kommune og fylkeskommune i fellesskap.
## Referanser
Venusfluefanger

**Venusfluefanger** (*Dionaea muscipula*) er en kjøttetende plante i soldoggfamilien. Den er den eneste arten i slekta *Dionaea* og vokser vilt i sørøstlige USA.

Den er en flerårig urt som er grønn hele året. Bladene sitter i en rosett, og bladstilken er vinget. Bladet er omdannet til en fangstorgan. Det er hengslet så det kan klappe sammen om byttet. Innsiden av bladet kan være grønn eller rød. Blomstene er hvite og sitter på enden av en lang stilk. Frukten er en kapsel med omtrent 25 frø.

Venusfluefanger vokser på fuktig jord med sand og torv i myr og savanne med sumpfuru. Den har en svært begrenset utbredelse på den atlantiske kystsletta fra Beaufort County i Nord-Carolina til Charleston County i Sør-Carolina og inn i landet til Moore County i Nord-Carolina. Utbredelsen er sterkt redusert på grunn av grøfting, utbygging og gjengroing fordi man stopper skogbranner.

Venusfluefanger bruker en slags liten dobbel flate, med korte spisser langs kanten, for å fange insekter. Dyret flyr inn i den åpnede fangstkoppen og når fluefangeren merker at noe setter seg på hårene inne i bladet, lukker den seg fort, og byttet er stengt inne. To av hårene må berøres for at fangstkoppen skal lukke seg. Det andre håret må bli berørt av insektet innen et tidsintervall på 20 sekunder etter at det første håret ble berørt. Fluene blir tiltrukket av den røde fargen (noen fluefangere har ikke det) inne i fangstkoppen og lukten av nektar. Når flua ligger inne i fangstkoppen legger fluefangeren et lag med slim på flua. Kjertler på innsiden av bladene utskiller fordøyelsesenzymer. Bladene åpner seg først når næringsinnholdet fra insektet er opptatt. Dag etter dag får væsken, eller slimet, deler av fluen til å forsvinne. Etter et par uker åpner fangstkoppen seg, og bare harde deler (vinger og bein) ligger igjen.

## Galleri

2012-07-27 15-29-54-Dionaea muscipula.jpg|Vekstform
B52-venus-flytrap.jpg|Som potteplante
Caught fly.JPG|En flue er fanget
Dionaea muscipula flower 1-2.jpg|Blomst
Dionaea muscipula seeds.jpg|Frø


## Referanser


## Eksterne lenker

*
Tamburinmannen

***Tamburinmannen*** er en norsk dokumentarfilm fra 2005 regissert av Kari Anne Moe. Filmen skildrer Willy-Freddy Shanty som spiller tamburin i Frank Znort Quartet. Shanti er hiv-positiv og filmen skildrer et sterkt møte mellom ham og hans familie i Uganda. I Uganda er hiv et stort samfunnsproblem og den medisinske oppfølgingen av smittede er på et helt annet nivå enn i Norge.

Filmen hadde premiere på Bergen Internasjonale Filmfestival (BIFF) den 25. oktober 2005 og etter det vist på TV 2 som en Dokument 2-produksjon. Filmens produsent er Odd Isungset fra TV 2.

## Referanser


## Eksterne lenker
*
Filipstad (Oslo)

**Filipstad** er en forhenværende løkke, en villa og et havneområde i Oslo. På 2000-tallet utvikles Filipstad til en del av Fjordbyen. Color Lines ferger til Kiel går fra Hjortneskaia på Filipstad.

## Historie

Løkken (Munkedamsveien 62) hadde navn etter apoteker Philip Moth, som hadde urtehave her på midten av 1600-tallet. Eiendommen ble overtatt av familien Heftye i 1805, og Jørgen Heftye lot villaen (ark. G.A. Bull) oppføre i 1864. Eiendommen ble overtatt av NSB i 1909, og villaen ble bolig for generaldirektøren. Den kalles Heftyevillaen.

Filipstadbukta (mellom Tjuvholmen og Munkedamsveien) ble brukt til bading, men vannet var forurenset av kloakk fra Filipstadbekken. Fra 1870-tallet ble bukten utfylt med tanke på havneutbygging, og kaianleggene ble for alvor igansatt i 1909.

I desember 1943 ble stor deler av Filipstad og tilstøtende områder ødelagt av en eksplosjon med etterfølgende brann; se Filipstad-ulykken.

## Fjordbyen

Etter utbygging av Aker Brygge har videre utbygging av det ca. 320 dekar store området, blant annet av containerhavn, vært omstridt. Fjordbyplanen til Oslo kommune legger opp til at containerne fjernes, men at Filipstad fortsetter som ferjekai. Planen legger til rette for bygging av inntil 450&nbsp;000 kvadratmeter BRA med en boligandel på 50&nbsp;%, noe som vil kunne gi opp mot 2&nbsp;200 boliger, samt nytt konserthus.

Det planlegges en ny park, 800 meter lang og minimum 100 mål, i hele Filipstadkaias lengde, og nye kanaler mellom Frognerstranda og Munkedamskrysset, og mellom Heftyevillaen og Tinker'n. Filipstad inngår i planene for Havnepromenaden, som ble vedtatt i 2008.

Det var lenge bestemt at Filipstad skulle bygges ut senere enn de andre områdene av Fjordbyen, men denne føringen er fristilt etter februar 2008. Grunneiere på Filipstad-området er bl.a. Oslo kommune ved Oslo Havn KF og Eiendoms- og byfornyelsesetaten, ROM Eiendom AS og Jernbaneverket, i tillegg til Statens vegvesen som eier av veianlegget E18.

Fra 2010-årene brukes det gamle havneskuret Skur 13 som aktiviteteshall og til visning av kunst på fasaden, og Trettenparken åpnet langs Skur 13 i 2020.

## Litteratur
* 

## Eksterne lenker
* 
* ''Fjordbyplanen''. Plan- og bygningsetaten, november 2006. Beskriver planene for Filipstad. Fjordbyplanen ble politisk behandlet i februar 2008, og godkjent med små endringer (lest 6. april 2008)
Göbbels a-go-go

***Göbbels a-go-go*** (Apollon records APE3 1983) er et album fra 1983 med Lasse Myrvold (1953–2006) og Kristian Stangebye.

## Om albumet
Myrvold og Stangebye spilte inn en rekke spor i Bergen i 1981–1982, og sendte mastertapen til Sverige for trykking. Mastertapen forsvant imidlertid i posten, og dukket først opp 8 måneder senere. Den ble da omredigert, fire vokallåter ble fjernet, de resterende låtene med vokal ble samlet på side en, mens hele side to ble bestående av tre instrumentallåter, deriblant «Under kontroll», et 16 minutter langt stykke opprinnelig laget som musikk til performance-gruppen Smugteatrets oppsetning *[[Den lille prinsen]]* i 1981.

*Göbbels a-go-go* ble omsider utgitt i 1983, samtidig med at Gøbbels-teamet gav ut *[[The Willkoks Talk]]* der de ga daværende statsminister Kåre Willochs 18 minutter lange nyttårstale et musikalt bad. Utgivelsen av *Göbbels a-go-go* havnet dengang i skyggen av alt medieoppstyret rundt *The Willkoks Talk*. 

*Göbbels a-go-go* regnes i dag som Norges første elektronikaplate. Platen er kun utgitt på vinyl.

## Planlagt oppfølger
Under navnet *Göbbels a-go-go 13* ble det i 2007 planlagt utgitt en plate med sanger Myrvold og Stangebye spilte inn kort tid før Myrvolds død 3. september 2006. Per 2022 har den platen ikke blitt utgitt.

## Sporliste
# «Donna»
# «Fremmede i skapet»
# «Lykkelig gift»
# «Gul & blå»
# «Prøver å drøye det I & II»
# «Göbbels a-go-go»
# «Løpehjul»
# «Alle/Ingen slipper unna»
# «Under kontroll»
# «Lykkens balanse»

## Medvirkende
### Musikere
* Lasse Myrvold – div. instrumenter
* Kristian Stangebye – div. instrumenter
* Kate Augestad – kor/sang
### Øvrige
* Danilo Pantović – tekniker
* Øyvind Franck – tekniker
* Helge Vabø – coverdesign

## Referanser


## Eksterne lenker
*Lasse Myrvolds nettsted (Arkivert)
Luxembourgs flagg

**[[Luxembourg]]s flagg** består av tre horisontale striper, rødt hvitt og blått, og kan ha sideforholdet 1:2 eller 3:5. Flagget ble først brukt mellom 1845 og 1848, og har vært i bruk som landets flagg siden Luxembourg oppnådde full uavhengighet i 1890. Det ble likevel først offisielt vedtatt i lovs form 23. juni 1972. Flagget har de samme farger som Nederlands flagg, og for å skille de to fra hverandre har Luxembourg valgt en lysere blåfarge for sitt flagg. Flagget er også ganske likt flagget som ble brukt i De forente Nederlandene, som eksisterte fra 1581 til 1795. 

Som handelsflagg fører Luxembourg et flagg basert på riksvåpenet: En rød løve på stripet hvit og blå flaggduk. I 2006 startet en kampanje for å gjøre løveflagget til Luxembourgs nasjonalflagg i stedet for trikoloren. Regjeringen erklærte 6. juli 2007 at den ikke støttet initiativet og at nasjonalflagget ikke vil bli endret.

## Eksterne lenker
* Symbols of the state and of the nation Service Information et Presse du gouvernement luxembourgeois
* «Loi du 27 juillet 1993 modifiant et complétant la loi du 23 juin 1972 sur les emblèmes nationaux»
Norol

**Norol** var en bensinstasjonkjede og varemerket til Norsk Olje AS fra 1976 til 1991. Selskapet fikk dette navnet da Norsk Brændselolje, Norske OK, og Norsk Hydros oljedivisjon fusjonerte i 1976. Selskapet drev blant annet en rekke bensinstasjoner landet rundt. Norol var det første oljeselskap i Norge som lanserte et eget kredittkort.

I 1987 vedtok Stortinget at samtlige statlige aksjer i Norol skulle selges til Statoil, som dermed ble eneeier. Våren 1991 faset Statoil ut navnet Norol. Samtlige av selskapets bensinstasjoner skiftet navn til Statoil, i sin tid Norges mest kostbare navneskifte.

## Referanser


## Kilder
* Teknisk Ukeblad - Energilink: Norol (Arkivert versjon av original) Besøkt 4. august 2017
Pantograf (andre betydninger)

**Pantograf** har flere betydninger:

# Pantograf (jernbane), en type strømavtaker på jernbanemateriell
# Pantograf (tegnemaskin), maskin for å kopiere og skalere tegninger
# Pantograf (lading), en type strømuttak for å lade elektriske skip og busser; mekanisk veldig lik jernbane pantograf

## Referanser
Pantograf (tegnemaskin)

**Pantograf** (fra *panto-*, til gresk *panto-*, παντ, «all, hver», og *-graf*, γραφ-, «å skrive») en form av tegnemaskin som ved hjelp av et enkelt, mekanisk stativsystem parallellforskyver bevegelser og dermed kan brukes til å kopiere en tegning til et annet ark eller et annet sted på arket. Etter hvordan pantografen er innstilt, kan man forstørre eller forminske motivet.

Den antikke greske ingeniøren Heron av Alexandria beskrev på 100-tallet e.Kr. pantografer i sitt verk *Mekanikk*.

Første brukbare pantograf ble konstruert av pater Christoph Scheiner (en prest i jesuittordenen) i 1603 som kopierte tegninger og diagrammer med innretningen. Apparatet er derfor et instrument for reproduksjon av bilder. Amerikaneren Thomas Jefferson laget sin egen som en del av huset sitt. Pantografen ble forløperen til moderne tegnemaskiner som var i bruk på ingeniør-  og arkitektkontorer fram til datamaskinene tok over som hjelpemiddel i tegnearbeidet. 

Pantografen brukes fortsatt som pedagogisk leketøy.

## Referanser


## Eksterne lenker
*
Mani

**Mani** er en sykelig sinnstilstand med meget høyt stemningsnivå og energinivå, som oftest kommer i perioder som varer i uker eller måneder. Den maniske kan bruke penger som han/hun ikke har, kjøpe dyre ting og inngå kontrakter og avtaler som er urealistiske. Mange setter i gang med en rekke prosjekter som vanskelig lar seg gjennomføre. De føler seg uovervinnelige og hemningsløse. Ofte kan maniske personer være irritable ved motgang, og noen ganger aggressive. Noen kan være veldig seksuelt pågående og aktive, og skaffe seg mange partnere (promiskuitet). De sover ofte lite, gjerne 3-4 timer i døgnet. Vedkommende skjønner ofte ikke selv at han/hun er syk. Manien vil mange ganger utvikle seg til en psykose, hvor den syke mister fullstendig grepet på virkeligheten.  Mani kan være en svært stor belastning for den som rammes og deres pårørende, men innebærer også sterke positive følelser og opplevelser. Når den maniske episoden nærmer seg slutten melder angeren og selvkritikken seg, og mange går direkte over i en dyp depresjon.

Til å begynne med er det ofte ikke andre enn nær familie som oppdager at vedkommende er i ferd med å gå inn i en manisk episode, men etter hvert som sykdommen utvikler seg blir det tydelig for alle.

En episode med mani er et av kriteriene for å stille diagnosen bipolar I, en av to typer bipolar lidelse. 
Hypomani er en mer moderat tilstand, med lettere løftet stemningsleie, som kan være langt vanskeligere å diagnostisere. Hypomani i kombinasjon med episoder med depresjon kvalifiserer for diagnosen bipolar II.

## Behandling

Ved behandling av bipolar lidelse, kan ifølge britiske Clinical evidence kun tre medikamentelle behandlingsformer vise til så overbevisende forskning at de kan kalles nyttige. Det er medikamentene litium, olanzapin og valproat. Fem andre medikamenter har noe dårligere forskningsgrunnlag, men likevel så godt at de kan betegnes som "sannsynligvis nyttige": karbamazepin, klonazepam, haloperidol, risperidon og ziprasidon.
Psykologiske behandlingsformer, undervisning om lidelsen til pasienten og pårørende, samt psykososiale tiltak vil ofte være viktige bidrag til behandling, forebygging av nye episoder og sykdomsmestring ved bipolar lidelse. Under selve den maniske episoden kan det være nødvendig og riktig med innleggelse i sykehus for å hindre sosial og økonomisk skade.

## Eksterne lenker
* Clinical Evidence har oppsummert all forskning rundt bipolar lidelse, derunder episoder med mani.
* Helsebiblioteket.no har oppsummert kunnskap om mani og depresjon på norsk.
Nils Noa

**Nils Noa** er artistnavnet til **Nils Olav Lausund** (født 12. mai 1980 i Ålesund) som er en norsk DJ.

Nils Noa fikk sitt store gjennombrudd i 2004 da han spilte i bandet Bermuda Triangle. Bandet slapp hiten Mooger Fooger som ble både bandets og Nils Noas gjennombrudd. Tidlig i 2005 bestemte han seg for å bryte med bandet og starte en solokarriere. Han driver nå og spiller som DJ, produserer musikk og jobber som promoter.

## Referanser


## Eksterne lenker
*
Ijma

**Ijmāʿ** (إجماع) er en type tolkningsmetode av koranen. Ijma er enighet innad i samfunnet. Den er sammen med blant annet qiyas og Koranen en kilde til lover og regler (fiqh) for muslimers levemåte. 

## Referanser
Varland

**Varland** kan vise til 

* Varland (Norddal), et fjell i Norddal kommune på indre Sunnmøre i Møre og Romsdal. 
* Varland (Strand), et område bestående av blant annet fire gårder av samme navn mellom  og Vostervatnet i Strand i Rogaland
* Varland (Vinje) et område og en gård ved enden av Fylkesvei 851 ved  og Tangen i Vinje i Telemark.
Dvergvedder

**Dvergvedder** er en populær tamkaninrase. Den er ganske liten og passer derfor fint som kjæledyr. De kan også brukes i kaninhopping.

Rasen kommer fra Nederland. I 1949 bestemte nederlenderen Adrian de Cock seg for å lage en ny vedder, som skulle være en dvergutgave av den franske vedderen, og etter 14 år med avlsarbeid ble rasen godkjent i den hollandske standarden i 1964. Idealvekt for voksne dyr  er fra 1,41 – 1,9 kg.

## Navn i andre land
* Tysk (Deutsch): Zwergwidder
* Engelsk (English): Holland Lop
* Amerikansk (American): Mini Lop
* Dansk: Dværgvædder
* Svensk (Svenska): Dvärgvädur
* Finsk (Suomi): Kääpiöluppakani

## Se også
* Liste over kaninraser

## Eksterne lenker
* 
* Holland lop – Dvergvedder (engelsk)
* Kaninhopping
Bermuda Triangle

:*Se også [[Bermudatriangelet]]*
**Bermuda Triangle** er et norsk band som spiller elektronisk musikk. 

Bandet krysser mange sjangre når de lager musikk og musikken bruker elementer fra pop, rock og også opera. Bandet har kontrakt under plateselskapet Planet Noise. Bandet startet i 2001 men ble ikke oppdaget internasjonalt før John Digweed inkluderte bandet på sin CD mix MMII. Bandet fikk sitt gjennombrudd med EP-en *[[Mooger Fooger]]* i 2004.

## Medlemmer
;Nåværende
*Jan Tore Diesen – Produsent
*Thomas Jacobsen
*Anders Hunstad
*Marita Sørli
*Sverre Olav Rødseth
*Agnete Maria Forfang Kjølsrud – Gjesteartist
*Alex Møklebust – Gjesteartist

;Tidligere 
*Nils Noa
*DJ Ariane

## Diskografi
**[[Mooger Fooger]]* (2004)
**[[33rpm]]* (2006)
**[[Lover Computer City]]* (2009)

## Eksterne lenker
*
Bislett

**Bislett** (eldre skriftform *Bislet*, lokal uttale med «sj» og dobbelt «t») er et strøk i Oslo, i indre by mellom Homansbyen, Fagerborg, Bolteløkka, St. Hanshaugen og Pilestredet park (det tidligere Rikshospitalet).

Det velkjente idrettssanlegget Bislett stadion ligger her.

## Historie
Navnet skriver seg fra en løkkeeiendom *Bislet*, på 1600-tallet «Bisaalit». Navn av denne typen går som regel tilbake på gamle bevertningssteder; dette passer godt med at «Bisaalit» lå ved den gamle landeveien mellom Gamle Aker kirke og Frogner.

I annen halvdel av 1800-tallet ble løkken utparsellert. Blant annet ble det anlagt et teglverk. Teglverkstomten ble i 1898 kjøpt av kommunen og utlagt til idrettsplass (se Bislett stadion). Løkkebygningen ble revet ved byggingen av Bislet bad i 1920.

## Bebyggelse
Bislett er et boligstrøk med bebyggelse fra slutten av 1800-tallet til midten av 1900-tallet. Rundt Bislett stadion dominerer funkis og nyklassisme. Men Bislett er også et industristrøk. Sør for stadion ligger det tidligere Frydenlunds Bryggeri (nå Høgskolen i Oslo) og Langaards tobakksfabrikk.

## «Bislett-Marsjen»
«Bislett-Marsjen» ble skrevet av Sverre Frøland. Den ble spilt inn av Bjølsen Ungdomskorps Dir.: Musikkløytnant Lorang Andresen i Oslo i april 1950. Marsjen ble utgitt på 78-platen HMV A.l.&nbsp;2990.

## Referanser


## Litteratur
* 
*
Carlo Carlone

**Carlo Innocenzo Carlone** (født i november 1686 i  Lanzo d'Intelvi ved Scaria, død 17. mai 1775 samme sted), bedre kjent som **Carlo Carlone**, var en italiensk maler.  Han er kjent for sine fresker og altertavler. Etter å ha lagd mange verk i Tyskland og Østerrike returnerte han i voksen alder til Italia, der han fortsatte sitt arbeide. 

Carlone var sønn av byggmester, skulptør og stukkatør Giovanni Battista Carlone.  I slottet Belvedere i Wien har han malt flere fresker; en i storsalen i Øvre Belvedere, og flere i slottskapellet. I Ludwigsburg slott (*Residenzschloss Ludwigsburg*) har han malt flere bilder og fresker. 

## Referanser


## Eksterne lenker
* Carlo Carleone  Artiste Italiano in Austria
Armand Călinescu

**Armand Călinescu**  (født 4. juni 1893 i Pitești i Romania, død 21. september 1939 i București) var en rumensk økonom og politiker. Ikke lenge etter at han ble rumensk statsminister, ble han myrdet.

## Liv og virke
### Bakgrunn
Călinescu ble født i landsdelen Valakia; hans far var lege i hæren. Fra 1912 til 1918 studerte han juss og filosofi ved universitetet i București, hvorpå han fortsatte studiene i Paris og tok filosofisk doktorgrad i økonomi og politikk i 1921.

### Politikk
Han gikk inn i politikken og ble i 1926 valgt til det rumenske parlamentet for «Det nasjonale bondepartiet». I 1928 ble han utnevnt til såkalt prefekt i fylket Argeș. Senere ble han generalsekretær i Landbruks- og landeiendomsdepartementet, for deretter å bli utnevnt til visestatssekretær i Innenriksdepartementet. Han var en sterk motstander av den fascistiske Jerngarden, og dette ledet i 1933 til at regjeringen han var med i gikk av.

Călinescu var en trofast alliert av Frankrike og Storbritannia og motstander av den pro-tyske regjeringen i Romania.

### Toppolitiker
I 1938 ble Călinescu innenriksminister under det autoritære styret til kong kong Carol II og brukte sin stilling til å slå ned Jerngarden, arrestere og henrette lederne.

Etter en kort periode som minister for helse og utdanning ble han den 7. mars 1939 statsminister, ansett som «stålmannen» som kunne slå ned politisk vold fra Jerngarden og holde Romania utenfor tysk innflytelse.

Etter Tysklands invasjon av Polen hevdet medlemmer av Jerngarden at Călinescu og kong Carol II, sammen med britisk etterretning planla å sprenge de rumenske oljefeltene for å hindre tysk nytte av oljen. Călinescu ble drept i București av medlemmer av Jerngarden; bilen han var med ble stoppet og Călinescu, livvakten og sjåføren ble myrdet.

Călinescu hadde en sønn, Barbu (1922–2014), som befant seg i Storbritannia da faren ble myrdet, og som fortsatte å bo der til sin død.

## Referanser
Colin Murphy

**Colin Murphy** (født 21. januar 1944 i Croydon i Stor-London i England, død 16. september 2023) var en britisk fotballmanager. Han var manager for fem engelske fotballklubber i årene 1976 til 1996.

## Biografi
Colin Murphy spilte aldri ligafotball selv om han var tilknyttet klubbene Crystal Palace FC, Cork Hibernian FC, Wimbledon FC og Hasting United FC. På 1970-tallet jobbet han som trener for reservelaget til Nottingham Forest FC da Dave Mackay var manager, og da Mackay gikk til Derby County FC fikk Murphy også ansvar for Derbys reservelag.

I november 1976 fikk Mackay sparken som manager i Derby og den 25. november 1976 ble Murphy ny sjef i klubben. Han ledet laget til september 1977 da han fikk sparken, kun seks ligakamper ut i 1977/78-sesongen, og Tommy Docherty overtok. Året etter ble Colin Murphy manager i Lincoln City FC og denne jobben hadde han fram til mai 1985. Deretter ble hans neste arbeidssted Stockport County FC, og han var i denne klubben i to perioder i årene 1985 til 1987.

I mai 1987 returnerte Murphy til Lincoln City der han var manager til mai 1990. Så fulgte en periode som ungdomstrener i Leicester City FC og assistentmanager i Luton Town FC før han i 1992 igjen ble manager, denne gang for Southend United FC. Hans siste managerjobb var i Notts County FC som han ledet fra juni 1995 til desember 1996.

## Karriere som fotballmanager
### Klubblag

## Referanser


## Kilder
* Mortimer, Gerald (2006): *DERBY COUNTY The Complete Record*. Breedon Books Publishing, Derby. ISBN 1-85983-517-1

## Eksterne lenker
*
Sot

**Sot** dannes ved forbrenning når det er et overskudd av karbon (brensel). Sot består 80-90 % av karbon, resten er hydrogen.

## Dannelsen av sot
Prosessen som danner sot skjer i flere steg. Først skjer en nedbrytning av brenselet til alkyner. Disse polymeriseres så til polysykliske aromatiske hydrokarboner (PAH). Deretter kondenseres partiklene til sist og vulkaniseres til sotpartikler.
Apoteket Hjorten i Oslo

**Apoteket Hjorten i Oslo** var et apotek på Grønland i Oslo. Navnet Apoteket Hjorten er brukt på en rekke norske apotek i flere norske byer eksempelvis: Apoteket Hjorten i Fredrikstad og Apoteket Hjorten i Trondheim.

Apoteket ble startet i 1857 etter at dette var bestemt ved en kongelig resolusjon 4. desember 1856. Apoteket var det femte i Christiania.  Etter en brann i 1859 der 18 personer  omkom, ble ny apotekergård bygget. Denne var ferdig i  1861 tegnet av stadskonduktør Chr. H. Grosch, for apoteker Ole Andreas Haanshus. Ved ombygging i 1963 ble det opprinnelige offisinet gitt av apoteker Anders Tenøe til Norsk Farmasihistorisk Museum og montert i sin helhet på Norsk Folkemuseum på Bygdøy.

Apoteket ble ombygget i 1986 og ominnredet til serveringssted i 2000.

Lokalene brukes siden 2000 av serveringsstedet *Dattera til Hagen*.

Apoteket har idag navnet Vitusapotek Hjorten og holder til i Smalgangen 5.

## Litteratur
* Fjeldstad, Trygve: «Apoteket Hjorten i Oslo, En langvarig byggesak» i  *Norges Apotekerforenings Tidsskrift* nr.9 1986 s. 229-235
* Flod, Ingeborg og Brendel, Leif A. *Norges Apotek og deres innehavere* bind III s. 393-397, bind VI S. 157, bind VII s. 203-204, bind VII s. 398 og avslutningsbind s. 112.

## Eksterne lenker
* Arc, Historisk bygninger i Oslo
* Norsk Farmasihistorisk Museum Kulturnett
* Bilder 
*
Unionskonge

**Unionskonge** er en person som er monark for flere kongedømmer samtidig, så som i de dansk-norske og svensk-norske unionsperiodene. Erik av Pommern var den første unionskongen i norsk sammenheng og Oscar II den siste.

Posisjonen unionskonge kan innebære å ha personlig kongemakt i det ene eller begge/alle kongedømmer, eller vedkommende kan ha en rent symbolsk funksjon, slik som i de kongedømmer som er demokratisk styrt av regjeringer som er avhengige av folkevalgte nasjonalforsamlinger.

Problemer med å inneha posisjonen *unionskonge* vil oppstå, når det er motstridende interesser mellom de landene der vedkommende er monark. 

## Referanser
Birmingham St George’s FC

**Birmingham St George's Football Club** var en engelsk fotballklubb som eksisterte fram til 1892. Klubben var fra Birmingham som ligger i den engelske regionen Vest-Midlands.

## Historie
Klubben deltok i FA-cupen for første gang i 1884/85 sesongen der de tapte 3-2 for Walsall Swifts den 10. januar 1885 i turneringens 3. runde. Deres beste prestasjon i denne turneringen kom i 1888/89 sesongen da de tapte i kvartfinalen mot Preston North End som vant FA-cupen den sesongen. Totalt deltok klubben åtte ganger i FA-cupen.

Da Football Alliance startet opp i 1889/1890 sesongen var Birmingham St George's en av de opprinnelige medlemmene. Av de tolv lagene som deltok i serien i 1888/89 endte de på en 7.-plass med ni seire, tre uavgjorte og ti tap. Året etter ble de nummer 4, mens de i 1891/92 endte som nummer tolv og sist på tabellen.

I 1892 ble klubben oppløst på grunn av finansielle problemer. 

## FA-cup historie
* 1884/85: Slått ut i 3. runde av Walsall Swifts. 
* 1885/86: Slått ut i 1. runde av Derby County.
* 1886/87: Slått ut i 4. runde av West Bromwich Albion.
* 1887/88: Slått ut i 2. runde av West Bromwich Albion.
* 1888/89: Slått ut i kvartfinalen av Preston North End.
* 1889/90: Slått ut i 1. runde av Notts County.
* 1890/91: Slått ut i 2. runde av West Bromwich Albion.
* 1891/92: Slått ut i 1. runde av Sunderland.

## Kilder
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0

## Eksterne lenker
*  FA-cupen 1888/89 (RSSSF)
SACD

**SACD** – *Super Audio Compact Disc*

Utviklet av Sony og Philips, kom på markedet i 1999. SACDs største konkurrent i dag er DVD-Audio formatet. Standarden for SACD heter Scarlet Book.

Det var pr. august 2008, ca. 5360 album utgitt i SACD-format. Musikkmerket 2L var den mest aktive utgiveren i dette formatet i Norge.

## Avspilling
SACD har samme fysiske form som en vanlig CD, men det digitale lydformatet er **DSD** (Direct Stream Digital). DSD er et 1-bits signal med en samplingsrate på 2,8224 MHz (64 x 44.1 kHz). Formatet kan ha et dynamikkområde som strekker seg til 120 dB og en frekvensrespons til over 100 kHz. Disken rommer 4.7 GB data som deles i én sektor for stereo og én for 5.1 multikanal. En **hybrid SACD** har to lag hvor det øverste er en vanlig CD som kan avspilles i alle CD-spillere og datamaskiner, mens det nederste laget er en SACD som følgelig bare virker i en dedikert SACD-spiller.

## Hørbarhet
Multikanals SACD gir muligheten til å gjengi surround-lyd, noe som ikke er mulig med det opprinnelige CD-formatet.

Det er kontroversielt hvorvidt en stereo SACD gir lydmessige fordeler framfor CD. En fagfellevurdert blindtest publisert i forskningsjournalen JAES greide ikke å påvise hørbar forskjell mellom SACD, og et SACD-signal som var degradert til CD-kvalitet. Forfatterne hevder at hørbare forskjeller mellom CD-utgivelser og stereo SACD-utgivelser kan skyldes forskjeller i innholdet som studioet legger inn på de respektive mediene, og ikke begrensninger i selve mediet.

## Kryptering og kopibeskyttelse
SACD-avspillere får ikke sende ut en ukryptert digital DSD-strøm. Enten må den konverteres til et analogt signal, krypteres over firewire/HDMI, eller den kan sendes som et digitalt signal med lavere oppløsning.

DSD audio-data er kryptert på disken, og spesielle data er tilgjengelig bare for lisensierte SACD-spillere.

## Referanser


## Eksterne lenker
* SA-CD.net Oversikt over alle SACD på markedet.
Ekebergstien (Oslo)

**Ekebergstien** (3-3, 2-4) er en vei i øvre del av Ekebergskrenten i bydel Nordstrand i Oslo. Veien starter i Valhallveien og har trappeforbindelse med Brannfjellveien. Sammen med Aspestien danner den en sammenhengende gangvei fra Valhallveien til Røhrts vei. Veien fikk sitt navn i 1957 etter Ekeberg gård.

Mellom Ekebergstien og Valhallveien ligger husmannsplassen *Utsikten* som lå under Ekeberg gård. Dette var den første eiendommen som ble solgt av Ekeberg hovedgård etter kongelig godkjenning, da Ekeberg var stamhus. På nabotomten kom *Villa Borg*. Eiendommen ble privat eiet fra ca. 1900.

## Referanser
Luis Molinari (DJ)

**Luis Molinari** (født 19. oktober 1977 i Oslo) er en norsk-italiensk club-DJ.

Molinaris første profesjonelle engasjement var som radio-DJ på Radio Oslo i 1993. Som club-DJ hadde han sitt gjennombrudd i 1999. Han har utgitt tre CD-er, *My Record Bag 1* og deretter nummer 2 og 3 i samme serie. Han har også jobbet for radiostasjonen The Voice i Oslo.

## Eksterne lenker
* 
*
Ballplassveien (Oslo)

**Ballplassveien** (1-3, 2-36) er en vei i Oslo på Ekeberg i bydel Nordstrand. Veien starter i Stamhusveien og går til Brannfjellveien. Veien fikk sitt navn i 1926.

## Referanser
Warrenkommisjonen

**Warren-kommisjonen** ble nedsatt 29. november 1963 av president Lyndon B. Johnson for å undersøke omstendighetene omkring attentatet på President Kennedy i Dallas 22. november 1963. 

Medlemmer av kommisjonen var høyesterettsjustitiarius Earl Warren (leder), Allen Dulles (tidligere sjef for CIA), Gerald Ford (senere president i USA), Hale Boggs, John J. McCloy, Richard Russell Jr. og John Sherman Cooper. Arlen Specter fra Philadelphia – senere senator for Pennsylvania – ble tilknyttet som rettslig rådgiver. 

Kommisjonens rapport ble etter 10 måneders arbeid offentliggjort den 27. september 1964. Kommisjonens konklusjon var at Lee Harvey Oswald var alene om drapet på president Kennedy. Kommisjonen mente at Oswald hadde avfyrt tre skudd mot presidentens bilkortesje fra 6 etasje i *Texas School Book Depository* (skoleboklager), slik:

*Den første kula bommet.
*Den andre kula traff først president Kennedy i nakken og gikk ut strupen hans. Den fortsatte videre og traff guvernør John Connally i ryggen, gikk ut brystet, skadet armen før den endte i låret hans.
*Den tredje kula traff president Kennedy i hodet og drepte han.

Warrenkommisjonens konklusjoner var omstridt allerede da rapporten ble lagt fram.

Det er skrevet et tusentall bøker om attentatet mot Kennedy, og det er lansert en rekke konspirasjonsteorier.

## Eksterne lenker
*  Warrenkommisjonens rapport (engelsk)
* Warrenkommisjonens høringer (engelsk)
* Assassination Records Review Board link (engelsk) 
* House Select Committee on Assassinations link (engelsk)
* Rockefeller Committee link (engelsk)
* Church Committee link (engelsk)
* historic audio-video of the assassination
Telefonsvarer

En **telefonsvarer** er en elektronisk maskin som er koblet til en telefonabonnents telefonlinje og automatisk svarer på samtaler når eieren av telefonen ikke kan eller vil svare. Svareren kan ta opp en beskjed fra vedkommende som ringer, og senere spille av denne beskjeden for eieren av telefonen. Tradisjonelt har det vært vanlig at beskjeden ble spilt inn på magnetbånd, men i dag brukes også andre lagringsmedier.

I dag er det også mulig å ha en såkalt telefonsvarer tilknyttet ens mobiltelefonabonnement. Når abonnenten er utenfor signaldekning, har telefonen avslått eller ikke ønsker å besvare et anrop, viderekobles anroperen til et elektronisk system hos mobiltelefonoperatøren, og en beskjed kan spilles inn på dette systemet. Abonnenten kan senere ringe opp dette systemet for å få beskjeden avspilt. Tjenesten kalles mobilsvar.
Jonsokveien (Oslo)

:::*Se [[Jonsokveien|pekerside]] for flere forekomster av Jonsokveien.*

**Jonsokveien** (1-21, 2-26) er en vei i Oslo på Simensbråten i bydel Nordstrand. Veien starter i Vardeveien og går til Brannfjellveien. Veien fikk sitt navn i 1936.

## Referanser
Konrad Niedźwiedzki

**Konrad Łukasz Niedźwiedzki** (født 2. januar 1985, Warszawa) er en polsk skøyteløper.

I OL i Torino, Italia i 2006 ble Konrad Niedźwiedzki nr. 13 på  meter og nr. 12 på  meter. I VM allround i Calgary i 2006 ble Niedźwiedzki nr. 8.

## Personlige rekorder

## Se også
* Liste over flaggbærere for Polen under OL

## Referanser


## Eksterne lenker
* 
* 
* 
* 
*  Konrad Niedźwiedzki på SpeedskatingResults.com
*  Konrad Niedźwiedzki på Jakub Majerski's Speedskating database (Adelskalender distanser og sammenlagt)
*  Konrad Niedźwiedzki på www.isu.html.infostradasports.com
* 
* 
* 
;Bilder
*  Bilder av Konrad Niedźwiedzki på SpeedSkatingPhotos.info/DesgPhoto.com
Strømme skole

**Strømme Skole** ligger på Søm i Kristiansand. Det er en barneskole med 1. til 7.klasse. Det går ca. 370 elever der. Strømme skole har stor skolegård med fotballbane og håndballbane. Det finnes også en apejungel.

## Eksterne lenker
* Strømme skoles hjemmesider
Bauneveien (Oslo)

:::*Se [[Bauneveien|pekerside]] for andre forekomster av Bauneveien.*
**Bauneveien** (1-67, 2-42) er en vei i Oslo på Simensbråten i bydel Nordstrand. Veien går nordøstover fra Vardeveien, så parallelt med den før den krysser den og fortsetter til Brannfjellveien.

Veien fikk sitt navn etter en baune (signalbål) som tidligere var oppstilt på Ryen varde.

## Referanser
Cecil Potter

**Cecil Potter** (født 14. november 1888 i West Hoathly, West Sussex, England, død oktober 1975) var en engelsk fotballspiller og fotballmanager. Han spilte for tre engelske fotballklubber, og han var manager for fire engelske fotballklubber.

## Biografi
Etter først å ha prøvespilt for klubben skrev Cecil Potter kontrakt med Norwich City i 1911, og i 1914/15 sesongen ble han delt toppscorer i Norwich City. Etter krigen spilte han først for Hull City før han i 1920 ble spillende manager i Hartlepool United. I juli 1922, 33 år gammel, overtok han som manager i Derby County. Potter forlot Derby sommeren 1925, og en uke etter at han hadde forlatt Derby ble han ny manager for de regjerende mesterne i engelsk fotball, Huddersfield Town. Selv om Hudderfield også vant ligaen med Potter som sjef forlot han klubben i august 1926. 

Hans siste managerjobb var i Norwich City som han ledet fra november 1926 til januar 1929.

## Karriere som spiller
### Klubblag

## Karriere som fotballmanager
### Klubblag

## Meritter
### Manager
* Ble engelsk seriemester med Hudderfield Town i 1925/26.

## Referanser


## Kilder
* Mortimer, Gerald (2006): *DERBY COUNTY The Complete Record*. Breedon Books Publishing, Derby. ISBN 1-85983-517-1

## Eksterne lenker
*